Efnalög nr. 61 / 2013 , tóku gildi þann 17. apríl 2013 og leystu af hólmi tvö eldri lög , nr. 52 / 1988 og 45 / 2008 . Málaflokkurinn er stór og snertir starfssvið nokkurra stjórnvalda . Markmið laganna er annars vegar að tryggja að meðferð á efnum og efnablöndum valdi hvorki tjóni á heilsu manna eða dýra né umhverfi og hins vegar að efna skuldbindingar Íslands um að tryggja frjálst flæði á vörum á innri markaði Evrópska efnahagssvæðisins að því er varðar efni , efnablöndur og hluti sem innihalda efni . Þá er það markmið laganna að koma í veg fyrir ólöglega markaðssetningu .